Návrh
Vyhláška Ministerstva práce, sociálnych vecí a rodiny Slovenskej republiky
z...........2025,
ktorou sa ustanovujú náležitosti k dotácii na stabilizáciu sociálnych služieb  

Ministerstvo práce, sociálnych vecí a rodiny Slovenskej republiky podľa § 9d zákona  č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení zákona č. ........./2025 Z. z. (ďalej len „zákon“) ustanovuje:

§ 1
Predmet úpravy
[bookmark: _GoBack]Táto vyhláška upravuje náležitosti potrebné na posudzovanie plnenia podmienok na poskytnutie dotácie na stabilizáciu sociálnych služieb podľa zákona.
§ 2
(1) Dotáciu na stabilizáciu sociálnych služieb možno poskytnúť žiadateľovi, ak žiadateľ o poskytnutie dotácie preukáže, že v období troch kalendárnych mesiacov  predchádzajúcich kalendárnemu mesiacu, v ktorom je podaná žiadosť o poskytnutie tejto dotácie, v zariadení, pre ktoré je táto dotácia určená, 
a) podiel počtu  miest v zariadení, na ktorých sa neposkytuje sociálna služba z dôvodu neuzatvorenia zmluvy o poskytovaní sociálnej služby, nepresiahne 10 % z celkového počtu miest v zariadení zapísaného v registri sociálnych služieb, 
b) podiel počtu miest v zariadení, na ktorých sa poskytuje sociálna služba v rozsahu viac ako štyri hodiny denne, dosiahne  najmenej 70 % z počtu miest v zariadení, na ktorých sa poskytuje sociálna služba, 
c) podiel prijímateľov sociálnej služby v zariadení, ktorým sa poskytuje aj neformálna starostlivosť 42bd), je najmenej 50 % z celkového počtu prijímateľov sociálnej služby,
d) poskytuje sociálnu službu prijímateľom sociálnej služby v zariadení, ktorým sa poskytuje aj neformálna starostlivosť a voči ktorým, vzniká pohľadávka  nezaplatenej úhrady za sociálnu službu alebo nezaplatenej časti tejto úhrady poskytovateľa sociálnej služby podľa osobitného predpisu.

(2) Dotáciu na stabilizáciu sociálnych služieb možno poskytnúť žiadateľovi v sume preukázanej výšky vzniknutých pohľadávok podľa odseku 1 písm. d)  najviac v sume 200 eur  na mesiac na dlžníka uvedeného  v odseku 1 písm. d) . Žiadateľ je povinný o poskytnutú výšku dotácie na dlžníka znížiť výšku vzniknutej pohľadávky nezaplatenej úhrady za sociálnu službu alebo nezaplatenej časti tejto úhrady voči dlžníkovi alebo zabezpečiť plnenie tejto povinnosti u poskytovateľa sociálnej služby v zariadení sociálnych služieb, pre ktoré je táto dotácia určená. 
§ 3
Účinnosť
Táto vyhláška nadobúda účinnosť 31. decembra 2026.

